Diari Oficial de la Generalitat Valenciana


Sumari del DOGV 8667, del 30-10-2019 (2019/10914)

RESOLUCIÓ de 25 d'octubre de 2019, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació dels projectes previstos en la Resolució de 19 de setembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2019, les subvencions per al finançament de projectes en matèria d'inclusió i desenvolupament comunitari.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8667

Data del DOGV
:   30-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10506


Data del document
:   25-10-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 25 d'octubre de 2019, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació dels projectes previstos en la Resolució de 19 de setembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2019, les subvencions per al finançament de projectes en matèria d'inclusió i desenvolupament comunitari. [2019/10264]  
  
  
  
Mitjançant Ordre 7/2019, de 8 d'agost, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de les subvencions en matèria d'inclusió i desenvolupament comunitari (DOGV 8612, 13.08.2019); convocades per mitjà de la Resolució de 19 de setembre de 2019, de la Vicepresidència i Conselleria d'Igualtat i Polítiques Inclusives (DOGV 8641, 24.09.2019), per a l'exercici 2019, les subvencions per al finançament de projectes en matèria d'inclusió i desenvolupament comunitari.  
D'acord amb el resolc nové, punt 2, d'aquesta resolució, el termini màxim per a la justificació del deslliurament de la primera bestreta de la subvenció finalitzarà necessàriament el 31 d'octubre de 2019.  
Pel fet que en aquesta data encara no estarà resolta la convocatòria, no és possible que els beneficiaris de la subvenció puguen justificar el lliurament de la primera bestreta de la subvenció en aquella data, i per això és necessari ampliar el termini de justificació previst en la convocatòria.  
En virtut del que s'estableix en l'article 32 de la Llei 39/2015, d'1 d'octubre, del procediment administratiu comú de les administracions públiques, i en l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, a proposta de la directora general d'Acció Comunitària i Barris Inclusius, resolc:  
  
Primer  
Ampliar fins al 25 de novembre de 2019 el termini per a la justificació del lliurament de la primera bestreta de la subvenció, que està establit en el resolc nové, punt 2, de la Resolució de 19 de setembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2019, les subvencions per al finançament de projectes en matèria d'inclusió i desenvolupament comunitari.  
  
Segon  
Publicar la present resolució en el Diari Oficial de la Generalitat Valenciana, perquè tinga i per a coneixement general.  
  
València, 25 d'octubre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.